Ak uvažujete nad kúpou starého objektívu z analógového fotoaparátu (sú dostupné už od 20 eur), dobre si premyslite, na čo presne ho využijete. Staré sklá prepojíte veľmi ľahko s takmer každým fotoaparátom s vymeniteľným objektívom. Navyše, redukcie sú lacné (nemusia prenášať žiadne funkcie, ako je autoostrenie, nastavenia clony atď.). Určite ide o dobrý spôsob, ako s fotením začať. Na „vintage” vzhľad výsledných obrázkov, ktorý dosiahnete pri použití týchto objektívov, však nedá dopustiť ani mnoho profesionálov. Niektoré modely, napríklad sovietsky Helios 44-M f/2.0, sú cenené práve pre jedinečnú kvalitu rozostreného pozadia (bokeh). Avšak pozor, takýto vzhľad je „doplnený“ aj mnohými vadami (napr. častá chromatická aberácia, neostrosť). Inak povedané, staré objektívy sú špecifické, určite vám však nezabezpečia rovnako kvalitné obrazové vlastnosti ako objektívy moderné.\r